
2009. december 22-i rendkívüli üléséről.

Határozat számok:  142, 143, 144, 145/2009.(XII.22.)                       

J E G Y Z Ő K Ö N Y V

Tóth Csaba közbeszerzési referens




Sütő Lászlóné óvodavezető




Tornyi Gyula Laki-Gazda Kft. ügyvezetője

Csoma Sándor alpolgármester köszönti a telefonon összehívott rendkívüli testületi ülésen megjelenteket. 

Megállapította, hogy az ülés határozatképes, az ülésen 12 fő  képviselőből  jelen van 9fő.

Jegyzőkönyv hitelesítőknek  Olajos István és Sallai András képviselőket javasolja.
Az Alpolgármester szavazásra bocsátotta a jegyzőkönyv hitelesítőket.

A Képviselő-testület a jegyzőkönyv hitelesítők személyét ellenszavazat és tartózkodás nélkül 9 igen szavazattal elfogadta és a következő határozatot hozta:

Csoma Sándor alpolgármester ismerteti a rendkívüli ülés napirendi pontjait:

1. napirend:  Csatornaszolgáltatás hatósági árának megállapításáról szóló 17/2007.(VIII.11.) rendelet módosítása.

2. napirend: a települési szilárd hulladék kezelésére irányuló kötelező közszolgáltatás 

szabályairól szóló 18/2003.(IV.24.) önkormányzati rendelet módosításáról.

3. napirend :Közbeszerzési eljárás megindítása a TÁMOP 3.3.2. pályázatban foglalt oktatási és tanácsadói szolgáltatások megrendelése tárgyában

4. napirend: Eljárást lezáró döntés meghozatala az „Szivárvány Óvoda 

akadálymentesítése” tárgyban kiírt közbeszerzési eljárás során

5.  napirend: Eljárást lezáró döntés meghozatala az „települési szilárd hulladék szállítása” 

            tárgyban kiírt közbeszerzési eljárás során

Az Alpolgármester szavazásra bocsátotta a napirendet.
A Képviselő-testület a napirendet ellenszavazat és tartózkodás nélkül 9 igen szavazattal elfogadta.
NAPIREND:
1./ Csatornaszolgáltatás hatósági árának megállapításáról szóló 17/2007.(VIII.11.)  

     rendelet módosítása.
     Előadó: Csoma Sándor alpolgármester

2./ A települési szilárd hulladék kezelésére irányuló kötelező közszolgáltatás szabá-
           lyairól szóló 18/2003.(IV.24.) önkormányzati rendelet módosításáról.   

     Előadó: Csoma Sándor alpolgármester

3./ Közbeszerzési eljárás megindítása a TÁMOP 3.3.2. pályázatban foglalt oktatási és
     tanácsadói szolgáltatások megrendelése tárgyában
     Előadó: Csoma Sándor alpolgármester

4./ Eljárást lezáró döntés meghozatala az „Szivárvány Óvoda akadálymentesítése”   

     tárgyban kiírt közbeszerzési eljárás során.

     Előadó: Csoma Sándor alpolgármester
5./ Eljárást lezáró döntés meghozatala az „települési szilárd hulladék szállítása” tárgy-
            ban kiírt közbeszerzési eljárás során.
     Előadó: Csoma Sándor alpolgármester
1. NAPIREND:

Csatornaszolgáltatás hatósági árának megállapításáról szóló 17/2007.(VIII.11.) rendelet módosítása.
/Előterjesztés kiadva. Jegyzőkönyv melléklete./
Dr. Orbán Csaba jegyző az előterjesztést kiegészítve elmondja, hogy a Bácsvíz Zrt. az előző testületi ülésre az alapdíj vonatkozásában nem tett javaslatot, ezért a 2009 évi változatlan árak kerültek elfogadásra.  Időközben ezt pótolták és kéri, hogy 2010. évre a kiosztott anyag alapján fogadja el a testület az alapdíjat.
Ismerteti a BÁCSVÍZ Zrt levelét, mely szerint a társaság közgyűlésén elfogadott árszabályzat alapján egységes alapdíjat alkalmaznak, és évenként az alapdíj 3 %-os emelésére kerül sor.

Felföldi Zoltán képviselő

Nem tartja elfogadhatónak, hogy utólag veszi észre a BÁCSVIZ Zrt. hogy az alapdíj emelésére  vonatkozóan nem tett javaslatot. 

Tudomása szerint a csatornadíj mértékéről évente egyszer dönt a testület. Az előző ülésen már döntött a testület a változatlan árakról. Egy ismételt döntéssel nem szegi meg ezt a korlátot a testület?

Dr. Orbán Csaba jegyző

Tudomása szerint olyan jogszabályi rendelkezés nincs, hogy évente egyszer dönthet a testület. Arra van rendelkezés, hogy mennyi időtartamra szóljon. Az előző ülésen elfogadott rendelet még nem lépett hatályba, csak január 1-től lépne, ezért nem látja jogi  akadályát annak, hogy ismételten döntsön a testület. 

A fent említett közgyűlési döntést Lakitelek Önkormányzatával is tudatta a Bácsviz Zrt  annál is inkább, mivel az önkormányzattól és a Felügyelő Bizottságtól is képviseltetve van Lakitelek Önkormányzata minden közgyűlési ülésen.

Felhívja a figyelmet arra, hogy a megfogalmazott szabály szerint ha az önkormányzat nem fogadja el az Rt díjemelési javaslatát és ebből adódóan az Rt-nek hiánya keletkezik, akkor ezt az önkormányzatnak meg kell finanszíroznia.

Csoma Sándor alpolgármester

2006-os döntésről van szó, amely meghatározza, hogy évente hány százalékkal emeli a Zrt a  csatornadíjakat. 
Felföldi Zoltán képviselő megkérdezi, hogy ha 2006. évben volt ez a döntés, akkor az elmúlt évben is volt emelés?  Nagyon kellemetlennek tartja, hogy az elmúlt ülésen olyan döntést hozott a testület, hogy nem emelkedik a csatornadíj, - ami a közmeghallgatáson már el is hangzott - és most ennek ellenére olyan döntést kellene hozni, hogy mégis emelkedik a díj. Másrészt ha a Bácsviz Zrt ilyen alapossággal készíti elő azokat a számokat is, amelyek az üzemeltetésre vonatkoznak, akkor felvetődik a kérdés, hogy mennyire lehet azokat a számokat is komolyan venni, amelyekkel folyamatosan szembesítik az önkormányzatot. Úgy gondolja, hogy ő nem fogja megszavazni az emelést.

Csoma Sándor polgármester

A 2006. évi közgyűlési döntést Lakitelek Önkormányzat képviselője elfogadta a többi önkormányzattal együtt. Ha nem fogadja el a testület a díjemelést, akkor vállalnia kell a következményeket is.
Szavazásra bocsátotta a rendelet tervezetet.

A Képviselő-testület a rendelet tervezetet ellenszavazat nélkül 8 nem szavazattal és egy tartózkodással nem fogadta el és a következő határozatot hozta:

Lakitelek Nagyközség Képviselő-testületének

142/2009.(XII.23.) határozata
Csatornaszolgáltatás hatósági árának megállapításáról 
szóló 17/2007.(VIII.11.) rendelet módosítása.

Lakitelek Önkormányzat  Képviselő-testülete a csatornaszolgáltatás hatósági árának megállapításáról szóló 17/2007.(VIII.11.) rendelet módosítást nem fogadta el.

2. NAPIREND:

A települési szilárd hulladék kezelésére irányuló kötelező közszolgáltatás szabályairól szóló 18/2003.(IV.24.) önkormányzati rendelet módosításáról.   

/Előterjesztés kiadva. Jegyzőkönyv melléklete./
Dr. Orbán Csaba jegyző kiegészítésként elmondja, hogy a rendeletet két helyen javasolja módosítani az előterjesztés, egyrészt  kibővülne a kezdeményezettek köre, másrészt  a díjak vonatkozásában van módosítás. A szemétszállítás esetében alapdíj nincs, azonban az inflációnál kicsit magasabb, 6,5 %-os emelésre van javaslat.
HOZZÁSZÓLÁS:  nincs.

Az Alpolgármester szavazásra bocsátotta a rendelet módosítást.

A Képviselő-testület ellenszavazat nélkül 8 igennel és 1 tartózkodással szavazott.

Az Alpolgármester megállapítja, hogy a Képviselő-testület megalkotta a 28/2009.(XII.23.) rendeletét  a  települési szilárd hulladék kezelésére irányuló kötelező közszolgáltatás szabályairól szóló 18/2003.(IV.24.) önkormányzati rendelet módosításáról

Lakitelek Nagyközség Képviselő-testületének

28/2009.(XII.23.) önkormányzati rendelete

a települési szilárd hulladék kezelésére irányuló kötelező közszolgáltatás szabályairól szóló 18/2003.(IV.24.) önkormányzati rendelet módosításáról

1. §.

A rendelet 2. §-ában foglalt értelmező rendelkezés l. pontja kiegészül az alábbiak szerint:

„l./ egyedülálló személy: az a természetes személy, aki nyilatkozata szerint a hulladékszállításba bevont ingatlanban egyedül él és ugyanezen ingatlanban rajta kívül más személy bejelentett lakcímmel, tartózkodási hellyel nem rendelkezik vagy két tanúval igazolja, hogy a háztartásában egyedül él.”

2. §

A rendelet 1. számú mellékletében a hulladék elhelyezési díj a következőre módosul:

A települési szilárd hulladékkezelés közszolgáltatás díja

(a díj az általános forgalmi adót nem tartalmazza)

Az egységnyi hulladékkezelési díj mértéke: 

- hulladék gyűjtési, -szállítási díj: 0,88.- Ft/liter

- hulladék elhelyezési díj: 1,82.- Ft/liter

összesen: 2,70.- Ft/liter

A lakosság által fizetendő nettó díj mértékét az egységnyi díjtétel és a használt szabvány edényzet űrtartalmának szorzata adja meg ürítési alkalmanként.

3. §

Jelen rendelet 2010. január 1. napján lép hatályba.
Lakitelek, 2009. december 22.
            Varga Sándor sk.                                                      Dr. Orbán Csaba sk.

              polgármester                                                                   jegyző

3. NAPIREND:

Közbeszerzési eljárás megindítása a TÁMOP 3.3.2. pályázatban foglalt oktatási és tanácsadói szolgáltatások megrendelése tárgyában

/Előterjesztés kiadva. Jegyzőkönyv melléklete./

Csoma Sándor alpolgármester az előterjesztés lényegét ismerteti.

HOZZÁSZÓLÁS:  nincs

Az Alpolgármester szavazásra bocsátotta a határozat tervezetet.
A Képviselő-testület a határozat tervezetet ellenszavazat nélkül 8 igen szavazattal és 1 tartózkodással elfogadta és a következő határozatot hozta:
Lakitelek Nagyközség Képviselő-testületének
143/2009. (XII.22. ) számú önkormányzati határozat

Közbeszerzési eljárás megindítása a TÁMOP 3.3.2. pályázatban foglalt oktatási és tanácsadói szolgáltatások megrendelése tárgyában

Lakitelek Önkormányzat Képviselő-testülete a tárgyi előterjesztést megvitatta, és az alábbi határozatot hozza.

A Képviselő-testület:

1. közbeszerzési eljárás megindítását határozza el a TÁMOP 3.3.2. pályázatban foglalt oktatási és tanácsadói szolgáltatások megrendelése tárgyában.

2. felkéri Varga Sándor polgármestert, hogy a közbeszerzési eljárás lefolytatása érdekében tegye meg a szükséges lépéseket.

3. felhatalmazza a Polgármestert, hogy a Bíráló Bizottság tagjává Olajos Istvánt felkérje.

4. felkéri Felföldi Zoltánt, a Pénzügyi Bizottság elnökét, hogy hívja össze a Bíráló Bizottságot, és irányítsa munkáját. 

5. A közbeszerzés során kötött szerződés ellenértéke fedezetét Lakitelek Nagyközség Önkormányzata TÁMOP pályázati forrásból biztosítja.

Felelős: 
Varga Sándor polgármester, 

Felföldi Zoltán Pénzügyi Bizottság elnöke

Határidő: 
2010. január 10.

4. NAPIREND:

Eljárást lezáró döntés meghozatala az „Szivárvány Óvoda akadálymentesítése” tárgyban kiírt közbeszerzési eljárás során.
/Előterjesztés kiadva. Jegyzőkönyv melléklete./
Tóth Csaba közbeszerzési referens az előterjesztés lényegét ismerteti. Kiegészítésként elmondja, hogy a bíráló bizottság nehéz helyzetben volt, mert az öt beérkezett ajánlatból 4 ajánlatot érvénytelennek kellett nyilvánítani. Oka az a jogszabályi változás, ami ebben az évben következett be. Április 1-i átfogó módosítás, illetve a közbeszerzési törvény végrehajtási rendeletének 162/2004.. Kormány rendeletnek, ami kifejezetten az építési munkákat szabályozza, október 1-i módosítása. Kötelezően elő kell írni, hogy akkor alkalmas egy ajánlattevő,  illetve a 10 % alatti alvállalkozó, ha rendelkeznek a teljesítéshez szükséges műszaki vezetőkkel.  Eddig ezt nem követelték meg, mert amennyiben a kivitelezés engedélyköteles, akkor mindenképpen rendelkezniük kell ilyen szakemberekkel.  Október 1-től kötelező megjelölni a műszaki vezetőket az ajánlatban. Az öt ajánlatból 3 db olyan műszaki vezetőt tartalmazott, aki nem állt az ajánlattevő, illetve a 10 % feletti alvállalkozó alkalmazásában, illetve a 10 % feletti alvállalkozó önmaga.  A közbeszerzési törvény egyértelműen kimondja, - melyről konzultált a Közbeszerzési Tanács főosztályvezetőjével is - aki megerősítette ezt a jogértelmezést, hogy a 10 % alatti alvállalkozókkal nem lehet igazolni az alkalmasságot. Márpedig a Közbeszerzési Törvény szerint mindenki alvállalkozónak minősül, aki nem az ajánlattevő alkalmazottja, függetlenül a közöttük fennálló jogviszony mibenlététől.  A negyedik ajánlattevő nem tudott megfelelő referenciát igazolni.
Felföldi Zoltán képviselő

Nem vett részt a bizottság döntésében. A bizottságnak nem tagja eseteleges összeférhetetlenségek elkerülése érdekében.  
A jogértelmezése jelentősen eltér Tóth Csaba közbeszerzési referens jogértelmezésétől, ennek következtében a bíráló bizottság jogértelmezésétől is. Ezt a fajta igazolást a gyakorlatban minden ajánlatkérő alkalmazza. Arról van szó, hogy ha egy bizonyos szakértelem elő van írva, akkor azt lehet-e 10 % alatti alvállalkozóval igazolni vagy nem. A gyakorlat azt mondja, hogy igen. A kérdés az, hogy ez a törvénynek megfelelő, vagy nem megfelelő gyakorlat-e. Bármilyen döntés születik, látja annak kockázatát, hogy valaki elégedetlen lesz a döntéssel és döntőbizottsághoz fordulhat. Vagy azért mert olyan döntést hoz a testület, amit az előterjesztő elmondott és ezt egy kizárt fogja jogszerűtlennek értékelni, vagy azért mert ezt az alkalmassági kritériumot úgy értelmezi az ajánlatkérő, hogy külső megbízási szerződéssel is biztosítható és akkor azt értelmezheti jogszerűtlennek, aki nyert volna. Mindkettőnek van kockázata, ezért ő valószínű a szavazásnál tartózkodni fog.

Továbbá megkérdezi, hogy a teljesítési határidő és a kötbér mértéke értékelési szempont, hogy van-e lehetőség tájékoztatást kapni az óvoda tető-felújítási munkáiról, mivel a vállalt határidőn már jelentősen túl van.
Tóth Csaba közbeszerzési referens

Az óvoda felújítását valóban be kellett volna már befejezni. A késedelem egyik oka, hogy amíg ennek a közbeszerzési eljárásnak nincs vége, nem hátrány ha az épület nem áll üresen.
Másik ok, hogy a terveket és az építési engedélyt módosítani kellett. A módosítás a napokban emelkedik jogerőre. Gyakorlatilag a vállalkozó nem tudja előbb a munkát befejezni, mint ahogy azt az építési engedély megengedi, mert a jogerőre emelkedés előtt a módosítással érintett munkákat nem végezheti.

/Jandrasits Józsefné és Szentirmay Tamás képviselő az ülésről eltávoztak./

Dr. Orbán Csaba jegyző

A bíráló bizottság ülésén is felmerültek ezek a kérdések. A kételyek eloszlatása mellett az döntött, hogy döntőbizottsági  döntések igazolják az előterjesztő álláspontjának  jogszerűségét. Javasolja, hogy a testület kérjen állásfoglalást a Közbeszerzések Tanácsától.
Tóth Csaba közbeszerzési referens

Nincs idő állásfoglalást kérni. Az eljárásnak ma 11,00 órakor lesz az eredményhirdetése. Amennyiben a testület nem hoz döntést, vagy a bíráló bizottságtól eltérő döntést hoz, akkor ennek a döntésnek a felelősségét, súlyát a képviselő-testület azon tagjai viselik, akik úgy szavaztak. A közbeszerzési eljárásnál személyi felelősség van. Amennyiben a bizottság döntését erősíti meg a testület, akkor a bizottságnak van személyi felelőssége.
Csoma Sándor alpolgármester szavazásra bocsátotta a határozat tervezet szerinti bíráló bizottsági döntést.

A Képviselő-testület a határozat tervezetet ellenszavazat nélkül 5 igen szavazattal, 2 tartózkodással elfogadta és a következő határozatot hozta:

Lakitelek Nagyközség Képviselő-testületének
144/2009. (XII.22. ) számú önkormányzati határozat

Eljárást lezáró döntés meghozatala az „Szivárvány Óvoda akadálymentesítése” tárgyban kiírt közbeszerzési eljárás során

Lakitelek Önkormányzat Képviselő-testülete a tárgyi előterjesztést megvitatta, és az alábbi határozatot hozza:

1. Az eljárás során a következő ajánlatevők adtak be ajánlatot: 

1. Félegyházi Konstrukt Kft. (6100 Kiskunfélegyháza, Izsáki út 34.)

2. Állvány Kft. (2700 Cegléd, Déli út 85.)

3. Bódi és Társa Kft. (6000 Kecskemét, Nemesszeghy M. u. 42.)

4. Generál Centrál Kft. (6000 Kecskemét, Kiskőrösi út 12.)

5. Előregyártó-Szerelő Kft. (6100 Kiskunfélegyháza, Kert u. 10.)

2. Az eljárás során érvénytelen ajánlatot adott be:

- Generál Centrál Kft. (6000 Kecskemét, Kiskőrösi út 12.) érvénytelen ajánlatot tett a Kbt. 88. § (1) bekezdés e) pontja alapján, mert az ajánlattevő nem felel meg a szerződés teljesítéséhez szükséges alkalmassági követelményeknek. Ajánlattevő alkalmasságát ugyanis 10% alatti alvállalkozó bevonásával kívánta igazolni. Erre azonban nincs lehetőség. A Kbt. 67.§ és 69.§ alapján az alkalmasság megítéléséhez szükséges előírásokat az ajánlattevőre, és a 10% feletti alvállalkozóra lehet megfogalmazni. Ezzel összhangban az alkalmasság igazolására is kizárólag e szervezetek esetében van lehetőség;

- Előregyártó-Szerelő Kft. (6100 Kiskunfélegyháza, Kert u. 10.) érvénytelen ajánlatot tett a Kbt. 88. § (1) bekezdés e) pontja alapján, mert az ajánlattevő nem felel meg a szerződés teljesítéséhez szükséges alkalmassági követelményeknek. Ajánlattevő sem ajánlatában, sem a hiánypótlás keretében nem nyújtott be az előírásoknak megfelelő referencia-nyilatkozatot;

- Félegyházi Kunstrukt Kft. (6100 Kiskunfélegyháza, Izsáki út 34.) érvénytelen ajánlatot tett a Kbt. 88. § (1) bekezdés e) pontja alapján, mert az ajánlattevő nem felel meg a szerződés teljesítéséhez szükséges alkalmassági követelményeknek. Ajánlattevő alkalmasságát ugyanis 10% alatti alvállalkozó bevonásával kívánta igazolni. Erre azonban nincs lehetőség. A Kbt. 67.§ és 69.§ alapján az alkalmasság megítéléséhez szükséges előírásokat az ajánlattevőre, és a 10% feletti alvállalkozóra lehet megfogalmazni. Ezzel összhangban az alkalmasság igazolására is kizárólag e szervezetek esetében van lehetőség;

- Állvány Kft. (2700 Cegléd, Déli út 85.) érvénytelen ajánlatot tett a Kbt. 88. § (1) bekezdés e) pontja alapján, mert az ajánlattevő nem felel meg a szerződés teljesítéséhez szükséges alkalmassági követelményeknek. Ajánlattevő alkalmasságát ugyanis megbízási szerződés alapján foglalkoztatott szakember bevonásával kívánta igazolni. Erre azonban nincs lehetőség. A Kbt. 4.§ 2. pontja alapján: „alvállalkozó: az a szervezet vagy személy, amely a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt”. A megbízási szerződés alapján foglalkoztatott szakértő tehát alvállalkozónak minősül. Az ajánlatban azonban, mint 10% feletti alvállalkozó nem került bemutatásra, 10% alatti alvállalkozóval pedig az alkalmassági kritériumoknak való megfelelőséget nem lehet igazolni. A Kbt. 67.§ és 69.§ alapján az alkalmasság megítéléséhez szükséges előírásokat az ajánlattevőre, és a 10% feletti alvállalkozóra lehet megfogalmazni. Ezzel összhangban az alkalmasság igazolására is kizárólag e szervezetek esetében van lehetőség.

3. A Képviselő-testület előre meghatározott bírálati szempont szerint meghozott döntése alapján az eljárás nyertese:

Bódi és Társa Kft. (6000 Kecskemét, Nemesszeghy M. u. 42.), mert az ajánlatok elbírálásának szempontja az összességében legelőnyösebb ajánlat. Az ajánlatok értékelése során az egyetlen érvényes ajánlat megkapta a legmagasabb pontszámot.

4. A Képviselő-testület felkéri Varga Sándor polgármestert, hogy a közbeszerzési eljárást lezáró döntés értelmében, a Bódi és Társa Kft. (6000 Kecskemét, Nemesszeghy M. u. 42.) ajánlattevővel a vállalkozási szerződést kösse meg, illetve a szükséges lépéseket megtegye.

Felelős: Varga Sándor

Határidő: azonnal
5. NAPIREND:

Eljárást lezáró döntés meghozatala az „települési szilárd hulladék szállítása” tárgyban kiírt közbeszerzési eljárás során.

/Előterjesztés kiadva. Jegyzőkönyv melléklete./
Csoma Sándor alpolgármester kéri Tóth Csaba közbeszerzési referenst, hogy ismertesse az előterjesztés lényegét.
Tóth Csaba közbeszerzési referens

A települési szilárd hulladék szállítására kiírt közbeszerzésre egy ajánlat érkezett be, mégpedig a jelenlegi szemétszállító cégtől a Saubermacher Kft-től.
A biráló bizottság az ajánlatot érvényesnek nyilvánította és javasolja a Saubermacher Kft-t kihirdetni nyertesnek.
HOZZÁSZÓLÁS: nincs.

Csoma Sándor alpolgármester szavazásra bocsátotta a határozat tervezet szerinti bíráló bizottsági döntést.

A Képviselő-testület a határozat tervezetet ellenszavazat nélkül 7 igen szavazattal elfogadta és a következő határozatot hozta:

Lakitelek Nagyközség Képviselő-testületének

145/2009. (XII.22. ) számú önkormányzati határozat

Eljárást lezáró döntés meghozatala az „települési szilárd hulladék szállítása” tárgyban kiírt közbeszerzési eljárás során

Lakitelek Önkormányzat Képviselő-testülete a tárgyi előterjesztést megvitatta, és az alábbi határozatot hozza:

1. Az eljárás során a következő ajánlatevők adtak be ajánlatot: 

Saubermacher-Magyarország Kft. (1181 Budapest, Zádor u. 4.)

2. Az eljárás során érvénytelen ajánlat nem volt. 

3. A Képviselő-testület előre meghatározott bírálati szempont szerint meghozott döntése alapján az eljárás nyertese:

Saubermacher-Magyarország Kft. (1181 Budapest, Zádor u. 4.)

4. A Képviselő-testület felkéri Varga Sándor polgármestert, hogy a közbeszerzési eljárást lezáró döntés értelmében, a Saubermacher-Magyarország Kft. (1181 Budapest, Zádor u. 4.) ajánlattevővel a vállalkozási szerződést kösse meg, illetve a szükséges lépéseket megtegye.

Felelős: Varga Sándor

Határidő: azonnal
Dr. Orbán Csaba jegyző napirend után röviden tájékoztatja a testületet az alábbiakról:

Emlékezteti a testületet a Tőzegbánya eladásával kapcsolatos korábbi tájékoztatásokra, és tájékoztatást ad arról, hogy a Kiskunsági Nemzeti Park a Megyei Földhivatalnak a bejegyzési határozatát megfellebbezte és a fellebbezés eredményeként a Megyei Földhivatal az l. fokú határozatot megváltoztatta és a tulajdonjogot törölte a nyilvántartásból. Az eredeti állapot visszaállítására került, vagyis a Szikra Mg.Tsz. Felszámolója lett ismét a tulajdonos.
Mivel több napirend nem volt, az Alpolgármester az ülést berekesztette.

Kfmt.
               Csoma    Sándor                                                              Dr. Orbán Csaba 

                alpolgármester                                                                         jegyző

                                                   Olajos István      Sallai András    

                                                         jegyzőkönyv hitelesítők
